text: Tot sobre la màgia - Espai Internet Tot sobre la màgia » Espai Internet
  01/09/2013: Tot sobre la màgia
  Volen veure espectaculars floritures fetes amb cartes? O contemplar des de primera fila com David Copperfield va fer desaparèixer l'Estàtua de la Llibertat? Doncs mirin fixament la pantalla i no es perdin detall, perquè avui comencem parlant de màgia.
  Magia.cat és el blog de l'il·lusionista català Daniel Arbonès i és un veritable arxiu d'informació, dades, fotos i vídeos de tot allò que té a veure amb el món de la màgia: des de sèries i anuncis de televisió i pel·lícules fins a biografies de mags, història de l'il·lusionisme, còmics, cartells o informació sobre el seu propi espectacle anomenat "Off Màgia".
  És un blog on es poden passar hores si els interessa el tema, buscant i trobant vídeos tan curiosos com aquest fragment d'un curtmetratge de l'any 1939 protagonitzat pel mag John Scarne.